钦定古今图书集成/明伦汇编/闺媛典/第005卷 > 《欢闻变歌六首》
## 钦定古今图书集成/明伦汇编/闺媛典/第005卷 > 《欢闻变歌六首》

《古今乐录》曰：“《欢闻变歌》者，晋穆帝升平中，童子辈忽歌于道曰：‘阿子闻’，曲终辄云：‘阿子汝闻不’？无几而穆帝崩，褚太后哭，‘阿子汝闻不’？声既凄苦，因以名之。”

金瓦九重墙，玉壁珊瑚柱。中夜来相寻，唤欢闻不顾。
欢来不徐徐，阳窗都锐户。邪㜑尚未眠，肝心如椎橹。
张罾不得鱼，不橹罾空归。君非鸬鹚鸟，底为守空池。
刻木作斑鸠，有翅不能飞。摇著帆樯上，望见千里矶。
锲臂饮清血，牛羊持祭天。没命成灰土，终不罢相怜。
驶风何曜曜，帆上牛渚矶。帆作伞子张，船如侣马驰。